戴燿

戴燿（），字德輝，號鳳岐，福建漳州府長泰縣人，明朝政治人物。隆慶戊辰進士。萬曆年間官至兩廣總督。

 生平 
隆慶元年（1567年）福建鄉試第六十二名舉人。隆慶二年（1568年），聯捷戊辰科進士。初任江西新建縣知縣。調補戶部主事，升戶部員外郎。萬曆八年（1580年），外官四川按察司副使。改江西參政。升江西按察使、雲南布政使，父喪去職。萬曆二十年（1592年），服闕，補陝西布政使。萬曆二十二年（1594年），以都察院右副都御史巡撫廣西。萬曆二十六年（1598年）四月，以兵部右侍郎兼右僉都御史。同年八月，以原官改總督兩廣巡撫廣東《明實錄‧神宗實錄》，在任十三年。萬曆二十九年（1601年），升右都御史。因事免職。崇禎元年（1628年）八月二十四日卒於家。《長泰縣志》：戴燿，字德輝，別號鳳岐。聯登隆慶丁卯、戊辰兩榜，起家新建令，入主計曹，出牧豫章。擢副蜀憲，遷滇、黔二轄。所至聲績赫然，廷論以公有文武才，陞右都御史，巡撫粤西。公感知遇，勵風猷，正己率屬，內安外攘。會岑溪蠻叛，獨排群議平之。晉少司馬，錄一子。尋改總督兩廣，便宜行事。拜命之日，墨吏債帥，聞風解印綬去。公以兩粤幅𢄙遼濶，不可以苛細理，獨持大體，覈冗斥濫，節無名之費，蠲不急之役，俾民力得舒。徐、進鎭協以下諸將領，指授方略，設亭障，謹偵伺，時訓練，戒生事，而軍紀肅然，遂平府江之徭，殲南黎之醜，解川湖之急，而東南半壁，屹若長城矣。當宁嘉乃績，增秩大司馬，加宮保一品服俸，又錄一子。至如文綺兼金，洊至叠承，不可勝紀也。任粤督十有三載，兩推内召，俱不報。公亦自以久任，累疏乞休，俱慰留不允。蓋神廟之意，以爲中朝幸無事，靡所展公才，若交南天末，畔服叵測，非藉公威德以彈壓之不可。主臣知遇之深，古今不多覯也。會有中使採珠粵西，爲民患，公極疏陳不便，舉朝爲之愳，竟留中。然公任久，且專以清正自持，多不得津要歡，遂有思得而甘心者。適莫酋餘孽，仝楊扶安等作亂，公畫策檄都統黎惟新勒兵討之，兵刃未接，而嗾者呶呶，遂坐解職。既而賊竟就擒如公策，而公去矣。熹宗御極，察舊勳，復公原職，又以子壎戶曹秩滿覃恩，進階資德大夫，於公奚憾。公魁偉美髭髯，性量弘達，在制府十三年，未嘗輕戮一人。雖里居，値聖誕月吉，必肅衣冠，望北瞻拜。郡邑試士，或勸爲内舉，答曰：“子孫當令自苦，苟先爲之地，若志荒矣。”歲辛卯，邑有獄囚潛通客兵爲内應，夜率諸囚越狴出刃令，舉邑不知所爲。公聞變，負劍入縣治，戒居民無動，急塞市中柵，坐縣門。賊見，驚曰：“戴公在此矣。”斬關北遁。公指揮捕官，督民壯，盡擒之，邑賴以安。然公之爲德於鄉者，不止是也。瞽宗之祀，不亦宜乎。公自隆慶戊辰登第，距崇禎戊辰考終，制科周甲，尤爲漳所未有云。

事跡
總督戴耀任兩廣總督期間，放鬆對葡萄牙佔據的澳門的管制，默許葡萄牙人在澳門大規模建設(清)張汝霖，印光任《澳門記略·卷上》：<官守篇>吏茲土者，皆畏懼莫敢詰，甚有利其寶貨，佯禁而陰許之者。總督戴耀在事十三年，養成其患。。

家族
曾祖父戴昭道；祖父戴子蒙；父戴朝錦，母林氏；繼母林氏。重庆下。

参考文献

黃仲琴(1935)。明兩廣總督戴燿傳。《嶺南學報》，4(1)，47-52

Y
Category:長泰人
Category:隆慶元年丁卯科福建鄉試舉人
Category:明朝新建縣知縣
Category:明朝戶部主事
Category:明朝戶部員外郎
Category:明朝四川按察司副使
Category:明朝江西布政使司參政
Category:明朝雲南按察使
Category:明朝陝西布政使
Category:明朝廣西巡撫
Category:明朝廣東巡撫
Category:明朝兩廣總督
Category:明朝雲南布政使
Category:明朝江西按察使